Sri Lanka se laaste vyf bied weinig weerstandKyle Abbott. Argieffoto: AP Photo/Rick Rycroft Dit het die Proteas Vrydag net 70 minute geneem om Sri Lanka se laaste vyf kolwers op St Georgespark uit te haal en die eerste toets met 206 lopies te wen. Sri Lanka het net 41 lopies by hul oornagtelling gevoeg, nadat Kyle Abbott reeds in die derde boulbeurt van die dag toegeslaan het. Hulle het 281 in hul tweede beurt aangeteken. Abbott het die groot vis, die kaptein Angelo Mathews, vir 59 beenvoor betrap en daarna vir Dhananjaya de Silva (22) ook na ŉ beenvoorverwysing laat terugstap. Abbott het uiteindelik 2/38 geneem. Kagiso Radaba (3/77), Keshav Maharah (3/86) en Vernon Philander (1/65) het die ander tweedebeurt-paaltjies geneem. Die tweede van drie toetse begin Maandag op Nuweland.